title: Jean Tricoire
text: Jean Tricoire, pe Jean Clément Anatole Tricoire, bet ganet e Saint-Martin-des-Noyers (Vendée) d’an 28 a viz Genver 1921 ha marvet e Kastell-Briant d’ar 17 a viz Meurzh 1994, a oa mezeg ha saver un hentenn da zeskiñ brezhoneg embannet gant Emgleo Breiz.
  
  E Naoned e reas e studioù medisinerezh. Mont a reas da vezeg e Kastel--Briant. Dimeziñ a reas e 1946 da Germaine Allenou, eus Groñvel ; e vamm-gaer ne ouie ket galleg. Brezhoneg a grogas da zeskiñ e 1948 digant e bried. 
  
  Perzh a gemere e-barzh Al Leur Nevez hag Emgleo Breiz. Dastum a reas ivez danvez pobl eus korn-bro Kastell-Briant.
  
  Resevet en deus Kolier an Erminig e 1993 e Dinan.
  
  Oberennoù
  Komzom, lennom ha skrivom brezoneg.
  Kentañ lodenn, Emgleo Breiz, Roazhon, 1955. Adembannet e 1970 (e Brest, Presse libérale du Finistère) ha 1983 (diwezhañ embannadur). 
  Eil lodenn, 1963. Emgleo Breiz. 
  Me a gomzo brezoneg. Trede lodenn. 1990. Ne oa ket bet embannet gant Emgleo Breiz, marteze peogwir ne oa ket skrivet e falc'huneg, met er skritur a oa bet kemmet e-kerzh bodadegoù er bloavezhioù 1972-76 (braw, assurañs, passianted, poent eo, ur c'hamarad, n'eus ket awalc'h).
  
  Ganedigezhioù 1921
  Marvioù 1994
  Dastumerien Breizh
  Saverien hentennoù-deskiñ brezhonek
  Urzh an Erminig